Downloaded from YTS.LT
Az első karácsony története.
Évente visszatérünk rá.
Official YIFY movies site: YTS.LT
Köszönöm.
Talán keveset tudsz róla, talán sokat.
Én azt hittem, sokat tudok.
De mint sokan közületek, én is gyerekkoromban kezdtem el
megismerni a Bibliát, annak történeteit, a csodáit.
De az első karácsony mindig is nagyobbnak tűnt a többinél.
Azt hiszem
körülbelül négyéves lehettem, amikor kiválasztottak
a pásztor szerepére a templomunk éves betlehemes előadásában.
Ez volt a színészi debütálásom, és csak egy sorom volt:
„Halld!” Tisztán emlékszem az estére, de sosem...
sosem sikerült időben becsatlakoznom,
mert a hatalmas turbánom folyton a szemembe csúszott.
A darab persze folytatódott, de én sem hagytam veszni a nagy színészi pillanatom.
Attól függetlenül, hol tartottunk,
felmutattam, és a lehető leghangosabban elordítottam a szövegem,
ezzel egy pillanatra megállítva a darabot.
Szerintem anyám élvezte a dolgot.
Apám már kevésbé.
De megtettem, amit kellett.
A rákövetkező évben a napkeleti bölcsek egyike lettem.
Ezúttal viszont nem tudtam helyesen kiejteni a kis Jézusnak szánt ajándékot:
a tömjént.
Egyszerűen nem tudtam... Még most is nehezen megy.
Nem áll rá a szám.
De sosem...
De sosem felejtem el azokat az estéket, és hogy részese lehettem.
A hangosan énekelt dalok...
örökre belém ivódtak.
Könnyű úgy gondolni a karácsonyra,
mint az év legforgalmasabb bevásárlószezonjára.
Minden olyan gyorsan történik.
A Mikulásra, a rénszarvasokra gondolunk...
a ház kidekorálására, a fa alatti ajándékokra.
Ünneplő családtagok és barátok.
Ilyenkor sok mindenben lelhetünk örömet.
De ne feledjük,
hogy a karácsony Krisztusról szól.
A világ népességének több mint egyharmada szerint Jézus Krisztus volt
az emberiség egyik legfontosabb alakja.
És már több mint 2000 éve hívják őt Megváltónak és Úrnak.
De hogy is kezdődött?
Mi történt valójában?
A történetet gyakran úgy ábrázolják, hogy a kisded
egy állatokkal teli, hangulatos pajtában született.
De van egy másik verzió is,
ami egy terhes, hajadon tinilánnyal,
egy megalázott férfiról,
egy veszélyes útról és egy barlangban lezajló fájdalmas szüléssel kezdődik.
Jézus érkezése ebbe a megtört világba korántsem olyan volt,
mint amire számítottak.
És messze van attól a verziótól, amit négyévesen eljátszottam.
Akár hívők vagytok,
akár kétkedők,
vagy csak érdekel a hagyomány mögötti történet,
tartsatok velem egy utazásra egészen az első karácsonyig.
KEVIN COSTNER BEMUTATJA: AZ ELSŐ KARÁCSONY
JÚDEA, GALILEA VIDÉKE, RÓMAI BIRODALOM
Történetünk a Római Birodalom eldugott zugában kezdődik.
Egyszerű volt az élet, a hagyományok és a család körül forgott.
Názáret egy aprócska falu volt, alig pár száz lakossal.
Nem lenne meglepő, ha azt hinnénk, hogy Mária és József együtt nőttek fel,
de ez a két gyerekkori barát most nagyobb lépésre készül.
Ez nem házasságkötés, de csaknem ugyanolyan fontos.
Egy eljegyzés.
És ki kéri a lányom, Mária kezét?
Én, József, Héli fia, Dávid házának leszármazottja.
És mondd csak, József, Héli fia, mennyi a hozomány ezért az eljegyzésért?
Kétszáztíz sékel, tírusi ezüstből.
Én, Joákim...
Mária apja...
elfogadom!
Mária fiatal lehetett, szülőképes korban volt.
SEAN RAFTIS ATYA A helenai egyházmegye papja
Az akkori zsidó közösségekben a lányokat
valószínűleg már nagyon fiatalon, 12-14 évesen férjhez adták.
DR. JODI MAGNESS Judaizmus szakértő
Így amikor a nőt eljegyzik, aláírnak egy szerződést.
Ez a pár ma még választójoggal sem rendelkezne,
de akkoriban gyorsan fel kellett nőniük.
Józsefnek gondoskodnia kellett a leendő menyasszonyáról.
Az eljegyzési időszakban kellett bizonyítania rátermettségét.
Biztos, hogy szerelmesek voltak egymásba.
Izgultál?
Csak egy kicsit, de tudod, sokszor elgyakoroltam, és...
Hangosan gyakoroltál? A kedvemért? Ez olyan édes.
Mária, összeházasodhatnánk végre?
József, nézz körül!
Mindenki keményen dolgozik az esküvői lakoma előkészítésén.
A bor csak három hónap múlva lesz kész.
Három hónap?
Nem kell bor az esküvőnkre.
Egy évig vártál a hozományomra. Kibírsz még három hónapot.
Pontosan. Egy egész évet.
A türelem bölcsességet, a türelmetlenség hibát szül.
A mi kapcsolatunk nem tévedés.
A kis héber nemzet, Júdea, csak egy volt a sok közül,
amelyek a hatalmas Róma, Augustus császár vezetése alatt álltak.
Ez a hatalmas, 45 millió fős birodalom a mai Nagy-Britanniától
egészen a mai Irakig terjedt, nyugatról kelet felé.
A világ által valaha ismert leghatalmasabb erőt képviselték.
Augustus római császár rendelete szerint mindenkinek...
vissza kell térnie szülővárosába a Quirinius-féle népszámlálásra.
A számadás hajnalban kezdődik.
Róma időnként összeszámolta, hogy hányan élnek a térségében.
Óriási feladat volt.
DR. LYNN H. COHICK Újszövetségi szakértő
Pontos számokat akartak, hogy több adót szedhessenek.
Rómában az emberek bármely istent imádhatták,
amíg behódoltak Caesar fennhatóságának.
VISHAL MANGALWADI Indiai filozófus
A félig asszír, félig zsidó származású szamaritánusokat
helyi rendfenntartóként alkalmazták.
A zsidók és szamaritánusok gyűlölték egymást.
A híres galileai bor.
Ez a bor már elkelt, uram.
Olybá tűnik, fiú...
hogy móresre kell tanítsalak.
Egy jó római polgár megosztja az áldásait az állammal...
mindenestül.
Lovagoljunk egyet!
- Ne! - Mária!
Hé!
Eressze el a lányomat!
Panthera! Elég legyen!
Ostoba vadállat. Nem csoda, hogy ezek az emberek gyűlölik a fajtádat.
Menj, felügyeld a számlálást!
JERUZSÁLEM, JÚDEA FŐVÁROSA
Júdeát más idegen hódítók is elfoglalták és uralták,
de egyikük sem uralkodott ilyen sokáig a zsidó nép felett.
Júdeát egy bábkirály uralta, akit a rómaiak azért tűrtek meg,
mert elvégezte helyettük a piszkos munkát.
A zsidók királyát Nagy Heródesnek hívták.
Heródes a zsidók királya volt, de nem olyan független uralkodó,
mint ahogy ma a királyokra gondolunk.
Úgy is mondhatnánk: klienskirály volt.
Róma irányított mindent.
Heródes feladata a zsidó nép elnyomása volt,
megfélemlítéssel és kegyetlenséggel.
Heródes végtelenül cinikus volt.
Egyáltalán nem tisztelte az isteneket,
sem Izráel istenét, sem pedig a pogány római isteneket.
Heródes impozáns építményeket emelt, és gazdagságot hozott római urainak.
Iosephus azt írta, könnyen meglehet, hogy Heródes őrült volt.
Heródes testesítette meg a halálkultuszt.
A nagy egójáról és aranykoronájáról ismert király
krónikus fájdalmakkal élt, ami kihatással volt az elméjére is.
Paranoiás és brutális,
Heródes olyan uralkodó, aki bármire képes a trónjáért.
A legveszélyesebb típusú túlélő.
Atyám!
Hívattál?
Antipatrosz!
Helyes.
Jöjj!
Csatlakozz, fiam!
Atyám...
tehetek érted valamit?
Igen.
Ami azt illeti, tehetsz.
Úgy hallottam, meg akarsz mérgezni.
Ez nem igaz, atyám.
Miképp bizonyítsam hűségemet?
Csak egyetlen módon hozhatsz megnyugvást.
Megteszem. Kérlek!
Ostoba fiú!
Heródes paranoiás volt.
És valójában az álnok testvére, Salome kezdte terjeszteni a pletykákat.
Ne!
Mit tettél?
Emiatt hitte azt Heródes, hogy a Mariamnéval közös fiaik,
akik valójában a trón legfőbb várományosai voltak,
megpróbálták őt félreállítani és átvenni a hatalmat.
Ő a mi fiunk!
A fiad.
A saját véred!
Ahogy Augustus mondta:
„Érdemesebb Heródes disznajának lenni, mint fiának.”
A korabeli zsidó nők körében a Mária név volt a leggyakoribb.
Egy szegény kamaszlány, aki egy átlagos napját éli.
De ez a nap korántsem volt átlagos,
ahogyan Mária sem volt hétköznapi lány.
Üdvözlégy, kegyelemmel teljes!
Az Úr van teveled.
Gábriel angyalt azért küldte Isten,
hogy átadja az üzenetet a Boldogságos Szűznek.
Ne félj, Mária!
Mert kegyelmet találtál az Istennél.
Ez egy rendkívüli pillanat volt, mert az üdvösség történetében,
amikor egy ember angyallal találkozott,
tiszteletteljesen viselkedett vele,
hiszen az angyal a kegyelemtől ragyog,
mivel színről színre látja Istent.
Semmi baj.
A Szentírásban Gábriel jelenik meg,
hogy átadjon egy üzenetet.
Az Úr mindig úgy cselekszik, hogy az ellentmond az emberi logikának
és szembemegy a világi szemlélettel.
TEÓFILO „TEO” HAYASHI Brazil lelkész
Így amikor Gábriel angyal megjelenik Mária előtt,
egy tinilányt látsz, aki olyan hírt kap, mely örökre megváltoztatja a világot.
Íme, fogansz méhedben, és fiút szülsz,
akit nevezz Jézusnak.
Nagy lesz ő, és a Magasságos Fiának mondják majd.
Az Úr Isten neki adja atyjának, Dávidnak a trónját,
ő pedig uralkodik Izráel felett örökké.
És uralkodásának nem lesz vége.
Hogyan lehetséges ez?
Szűz vagyok.
A Szentlélek száll reád, és a Magasságos ereje árnyékoz be téged,
ezért a születendőt is Szentnek nevezik majd, Isten Fiának.
Az Úr szolgálóleánya vagyok.
Történjék velem a te beszéded szerint!
Mária is azon tűnődik: „Miért pont engem választottál?
Csak az alázatos szolgád vagyok. Nincs bennem semmi különleges.
Nem vagyok királynő, nem származom előkelő családból.”
Ezek a világ szemében a siker mércéjének számítanak.
Mária nem rendelkezik ezekkel,
viszont ennek ellenére
készséggel mond igent Isten tervére.
Mária a legtisztább és legnemesebb emberi lény.
Miután az angyal üdvözölte,
nem azt mondta, hogy ez lehetetlen, csak annyit: hogyan lehetséges?
És Gábriel angyal azt válaszolta: „A Magasságos ereje árnyékoz be téged.”
Ez Ézsaiás próféciájának beteljesülése, miszerint a szűz megfogan,
és megszüli Isten Fiát, Immánuelt, a Krisztust.
Ez egy fordulópont az emberiség történelmében.
Isten és az emberiség között szakadék tátongott.
Bár Isten el akarja érni az embert, ott van egy rés.
Egy rés, amit be kell tölteni, vagy összekötni egy híddal.
Ez a híd pedig egy emberi lény.
Méghozzá Isten Fia.
Isten meg akarta mutatni, milyen ő valójában.
Próbáljuk megmutatni, mennyit érünk...
FRANCIS CHAN Lelkész és író
Isten meg azt mondja: „A világ nemteleneit választom.”
Magasztalja lelkem az Urat.
Ez óriási dolog.
Hiszen ez az első alkalom,
hogy Isten egy emberben lakozik.
Az én lelkem ujjong Isten, az én Megtartóm előtt.
Mária elhiszi, hogy Isten betartja az ígéretét,
és a Messiás által megmenti népét.
És egy gyermek születése,
aki felnőve a Messiás, a Felkent, a Király lesz,
a Szentírás ígérete.
Hajlandó vagy mindent feladni Istenért.
Azért Mária volt a legjobb választás,
mert hitt abban,
hogy Isten képes a lehetetlenre.
Nem ő kérte, hogy Isten Fiának anyja legyen,
mégis kész volt megtenni.
Isten meglátta szolgája hűségét és alázatát,
Mária pedig engedelmeskedett.
De az engedelmességnek ára van.
Ez pedig hatással volt Mária hírnevére,
a Józseffel való házasságára, sőt, az életére is.
A Római Birodalom belenyúlt ezekbe a népcsoportokba,
akik sokszor megőrizhették
a nyelvüket és a helyi szokásaikat,
de adót kellett fizetniük, mindig ezek az adók,
amelyek a központi kormányt igen gazdaggá tették.
Egyenes sorba!
Egyenes sor legyen!
Álljanak sorba!
Mária megtudta, hogy Erzsébet kuzinja is nemrégiben teherbe esett,
ezért a segítségére sietett.
Befelé!
A Boldogságos Szűz a tanítványság egyik legszebb példája,
elég csak megnézni, hogyan reagált, amikor Gábriel angyal megjelent neki.
Sietve útnak indult a hegyvidéken át,
hogy Erzsébet segítségére legyen.
Hogy ápolja a várandóssága idején.
Mária!
József!
Hová mész?
Meglátogatom Erzsébet kuzinomat.
Most?
És az esküvői előkészületek?
Minden megváltozott.
Megváltozott?
Ezt hogy érted?
Nem árulhatom el.
Még nem.
Mária, nem tudom, mi történik,
de veled tartok.
Veszélyes egyedül utazni.
Szólok apámnak, és jövök.
József!
Nem egyedül utazom. Nélküled kell megtennem ezt az utat.
Imádkozom, hogy az Úr felfedje előtted okát.
Be a sorba, fiú!
A családom nem Názáretből való.
Akkor húzzatok vissza oda, ahonnan jöttetek,
és vegyetek részt a népszámláláson a konzuli év végéig!
Miután Mária terhességének első szakaszát Erzsébet kuzinjánál töltötte,
hazatér Názáretbe.
Gyermeket hordoz a méhében,
és egy sztorit arról, hogyan került oda.
Felmerült egy gondolat, miszerint...
„Isten majd megoldja.” Egyértelműen ez derül ki a Magnificatból.
Tudja, hogy: „boldognak mond engem minden nemzedék”.
Ezt mondja,
de azzal is tisztában volt,
hogy ha nem hisznek neki,
akkor paráznasággal fogják vádolni.
Zsidó szemszögből nézve,
abban az ultrakonzervatív társadalomban, ahol a farizeusi törvények uralkodtak,
ha házasságtörőként elítélik,
akkor végeredményben halálra kövezték volna.
De ő egy fiatal nő, aki meg van róla győződve,
hogy ezen keresztül kell mennie,
és végre kell hajtania Isten akaratát.
Mária, mit tettél?
Megmagyarázom.
Ha egy tinilány azt mondaná,
hogy Isten fiával terhes, és még mindig szűz,
te hinnél neki?
Az anyjának, a leendő rokonainak és a leendő férjének
ugyanezzel a kérdéssel kellett szembesülnie.
Ez a fiatal lány mindent kockára tett.
Nem is beszélve Józsefről és mindkettejük családjáról.
Nem akarlak nyilvánosan megalázni.
Nem foglak nyíltan hűtlenséggel vádolni.
Csendben lezárom az eljegyzést.
Igyekszem megóvni a hírnevedet.
A Biblia szerint József jó ember volt.
De nekik is összetörhetik a szívüket.
Ez a két fiatal egymásnak volt teremtve.
Isten nem csak Máriát, de Józsefet is kiválasztotta.
Egyazon Istenhez fohászkodtak, ugyanazzal a kéréssel.
„Fedd fel magad, ó, Uram!”
És Isten mindkettejükhöz hű volt.
József, Dávid fia,
ne félj magadhoz venni feleségedet Máriát!
Hiszen a benne fogant élet a Szentlélektől van!
Fiút szül,
akit Jézusnak nevezel el,
mert ő szabadítja meg népét bűneitől.
Nézd!
József!
- Mit keresel itt ilyenkor? - Uram, látnom kell Máriát.
Muszáj látnom őt.
Tudom.
- Mit tudsz? - Tudom.
József?
Drága Mária...
életem szerelme vagy.
A Megváltóm,
a Messiás,
Isten Fiának anyja.
Megtisztelnél azzal, hogy a feleségem leszel?
Ígérem, hogy életem végéig gondoskodni fogok rólad és a gyermekről.
József és Mária valószínűleg szép csendben házasodtak össze.
Valószínű, hogy nem tartottak nagy, hagyományos zsidó esküvőt.
Sokan megszólták volna, ha a menyasszony várandósan jelenik meg esküvője napján.
József nem akarta, hogy Mária szenvedjen emiatt.
Isten Józsefre bízta
a Boldogságos Szűz gondozását, és hogy védelmezze
a gyermeket, Jézus Krisztust.
Ez egy figyelemre méltó feladat.
Néhány hónappal az esküvő után Mária és József útnak indult
a mintegy 145 km-re lévő Betlehembe, József szülővárosába,
hogy eleget tegyenek a római népszámlálásnak.
Józsefnek egy bizonyos időn belül a szülővárosába kellett utaznia
a népszámlálás miatt.
Betlehemben senki sem tudhatta,
hogy a születendő gyermek Józseftől van-e avagy sem.
Azt feltételezhették, hogy mivel házasok,
a gyermek az övé.
Így elkerülhették a pletykákat és a megszégyenülést,
ami akkor érte volna őket,
ha a gyermek József otthonában születik.
József!
- Napi kétszer adj enni Máriának. - Rendben.
- És igyon sok vizet. - Jó, értettem.
József, légy óvatos!
És kérlek, vigyázz a lányomra és az unokámra!
Az életem árán is, uram.
Szemben a legtöbb ábrázolással,
ahol Mária és József kettesben, egy szamáron teszik meg a 145 km-es utat,
valószínűbb, hogy a biztonságuk érdekében egy csoporttal utaztak.
Mária és József családja okkal aggódott az utazás miatt.
Zsiványok járták az utakat.
A környező területeken oroszlánok és medvék kóboroltak.
A járőröző római katonák pedig arról voltak híresek,
hogy önkényes erőszakot alkalmaztak. Kizárólag azért, mert megtehették.
A kisebb, távol eső közösségek voltak
leginkább kiszolgáltatva az önkényes erőszaknak.
Egyetlen hamis vád egy csellengő római egységtől
végzetes lehetett.
A római katonák lázadók rejtegetésével vádolták a falut.
Mindenkit megöltek, csak őt nem.
Mennünk kell.
Menjetek! Gyerünk!
A modern társadalomban élve
szinte lehetetlen elképzelni, hogy mennyire brutálisak voltak.
Gyakran csak egy tanút hagytak hátra, hogy fenntartsák a fenyegetést.
De ami akkoriban talán még természetes volt,
azt ma már aligha tudnánk ép ésszel felfogni.
Az élet kemény és kíméletlen volt.
Minden rendben?
Igen.
Jól van.
Megint megmozdult.
Látod? Érzed, ahogy mozog?
Igen.
Tudták, hogy ha az emberek nem hiszik el nekik,
amit Isten művelt az életükkel,
akkor kinevetik őket, vagy még rosszabb.
És felismerve mindezt,
talán most már jobban megértjük
Mária és József elkötelezettségét Jézus nevelése iránt,
annak ellenére, hogy nem tudták, mire is vállalkoznak.
József minden férfi példaképe.
Hűséges oltalmazó,
aki a Boldogságos Szüzet a legönzetlenebb szeretettel,
az agapéval szereti.
Szólnom kéne a betlehemi rokonaimról.
Rendben, hallgatlak.
Hát, ott van Áser kuzinom,
akinek be nem áll a szája.
Mintha egy vénlány áradozna az ételről jom kippur böjtje idején.
József, légy kedves!
Az vagyok,
veled.
Ne hagyd, hogy sarokba szorítson!
Egy idő után Mária és József elszakadtak a csoporttól,
és egyedül indultak el József családjához.
Betlehem falujába.
Dávid király ősi otthonába.
Megint megmozdult?
Nem, ez most valami más.
Mindjárt ott vagyunk. Még pár lépés.
József, az micsoda?
A rómaiak keresztre feszítéssel végezték ki azokat,
akik lázadást vagy árulást követtek el.
Azért választották ezt a módszert,
mert lassú és gyötrelmes kivégzés volt,
ami hosszú szenvedést okozott a halál beállta előtt.
Sokan vallották magukat Messiásnak,
akik le akarták győzni a rómaiakat, hogy felszabadítsák a zsidó népet.
Levadászták őket, és példát statuáltak velük.
Nem kegyelmeztek azoknak,
akik szembeszálltak a hatalmas Római Birodalommal.
József!
Semmi baj, Mária.
Mindjárt ott vagyunk.
Lélegezz mélyeket!
A gyerekeim kiskorában
mindig a kandallópárkányra tettük a betlehemes dekorációt.
És olykor a fa alá, vattapamacsok közé.
Együtt néztük a faragott figurákat:
a pólyába tekert kis Jézust,
a pásztorokat és a napkeleti bölcseket, ahogy térdelnek,
miközben az angyalkák és állatok figyelnek.
Kiváló módja annak, hogy elmeséljük gyerekeinknek eme csodás történetet.
Ugyanakkor minket is emlékeztet.
Ha van történet, amibe érdemes elmerülni,
akkor ez az.
Most értettem...
Most értettem meg igazán,
micsoda erő kellett ennek a semmiből jött fiatal párnak ahhoz,
hogy felneveljék Isten Fiát.
Ki tudja, mennyit küzdött Mária és József azért, hogy életben tartsák őt.
I.E. 4 - BETLEHEM, JÚDAI KIRÁLYSÁG
Az akkori élet már a kezdetektől fogva brutális volt.
Rendkívül veszélyes volt gyereket szülni.
Kérlek! Nyisd ki! Kérlek!
- József kuzin! Jóságos... - Áser kuzin! A nejem vajúdik.
Gyertek be! Meg ne ázzatok!
Rája!
Rája, gyere gyorsan!
A csecsemők halálozási aránya hússzor nagyobb volt, mint manapság.
Elég legyen, fiúk!
Viselkedjetek!
Arról nem is beszélve, hogy az anyák is sokszor belehaltak a szülésbe.
Elfolyt a magzatvíz.
- Hová vigyük? - Kövessetek!
Még ha a kicsi túl is élte...
Hozz vizet!
Ráhel, hozz pár takarót!
- ...minden második meghalt az első évben. - Takarót!
A betlehemi kisváros szegény és félreeső település volt.
A karácsonyi énekkel ellentétben, amely szerint nem volt hely a fogadóban,
kérdéses, hogy Betlehemben egyáltalán volt-e ilyen.
Valószínűbb, hogy József egy rokonánál akart megszállni.
A zsidók és a rómaiak vendégszeretete az ókorban...
Mindenki nagyra értékelte a vendégszeretetet.
Ha látogató érkezett a városba,
nagyon fontos volt, hogy ételt és szállást biztosítsanak neki.
És amikor Mária és József megérkezett, látták, hogy sokan visszatértek
Betlehembe a népszámlálás miatt.
Minden extra szoba foglalt volt.
Oké, óvatosan! Kövessetek! Lemegyünk.
Betlehem a mészkőbarlangjairól híres.
A házak alatti barlangok egyfajta alagsorként működtek.
Ugyanakkor istállóként is, ahol este biztonságban voltak az állatok,
és ahol a vendégek is megszállhattak.
Mária nem szülhetett egy túlzsúfolt szobában.
El kellett különíteni a többiektől.
Nem csak vallási, de gyakorlati okokból is.
Akkoriban azt tetted, amit kellett.
Minden menedék számított.
Ellentétben néhány mai értelmezéssel, ez a bajba jutott fiatal pár
nem közönyös emberek miatt került az éjszakába.
József!
Gyertek! Nézzetek a lábatok elé!
Mindjárt ott vagyunk.
Nincs sok hátra. Már csak pár lépés.
Lélegezz mélyeket! Mélyeket!
Jézus születéséről és arról, hogy ez miként érintette
a Boldogságos Szüzet, különböző teológiai találgatások vannak.
A kereszténység egyik nézőpontja szerint
ő is fájdalmakat élt át,
és ugyanúgy vajúdott, mint minden anya.
Ám egy másik elképzelés szerint,
mivel az eredendő bűn nem érintette a Boldogságos Szüzet,
és nem szenvedett annak következményeitől,
talán a szülés is fájdalommentes volt.
Elmélyedhetünk a részletekben, vagy spekulálhatunk erről-arról.
A lényeg az, hogy Jézus Krisztus a Boldogságos Szűztől született.
Hozzátok ide a lányt!
Oda! A tetejére.
Nagyon hosszú ideig, évszázadokon át,
a szülést és az azt követő időszakot tulajdonképpen más nők segítették.
Oké.
Vagyis feltételezhetjük, hogy legalább egy bába is
részt vett a szülésnél,
és talán még pár másik nő is jelen volt.
Ide. Óvatosan!
Úgy vélik, hogy csak a 17. században kezdtek el a nők háton fekve szülni.
A korábbi domborművek és festmények alapján
állva, ülve vagy térdelve szültek.
Jól van, József.
Minden rendben.
A zsidó hagyomány szerint a férfiak nem érhettek az anyához szülés közben.
Minden újdonsült apa ismeri a vajúdás alatti tehetetlenséget.
József is biztosan ezt érezhette.
Köszönöm. Mária vagyok.
Én pedig Rája.
Nagyon szívesen, Mária.
Ő Ráhel kuzin.
Mária, te és a kisbabád jó kezekben vagytok Rájánál.
Ő segítette világra a fiaimat és a falu legtöbb gyerekét. Rendben?
A férjemet, Ásert pedig már ismered.
Bizony, nagyon szívesen.
Köszönöm, Áser kuzin!
József sokat mesélt rólad.
Gondolom, csupa jót.
Nem hiszem el, hogy József apa lesz.
Mintha csak tegnap született volna.
Napokig ünnepelték.
Ne fecsegj, férjuram! Gyújts tüzet!
Legyen jó meleg, mire megérkezik a gyermek.
Rendben. Intézem is.
Ráhel, nézz rá a forró vízre! Hamarosan kelleni fog.
Mária, itt az idő.
Együtt számolunk.
Készen állsz?
Igen, készen.
Az ősi szöveg szerint
Krisztus születésének éjszakáján egy új csillag jelent meg az égen.
Nem kell zseninek lenni ahhoz,
hogy kitaláljuk, miért teszünk csillagot a karácsonyfa tetejére.
A Szentírás szerint Isten egy látványos égi jelet is küldött
Fia születésének ünnepére.
BETLEHEM HEGYEI
Betlehem hegyeinek közelében
karácsonyi csoda történt egy csapat pásztorral.
A pásztorok alsóbb rendű, hétköznapi emberek voltak.
De Isten azt mondja: „A világ nemteleneit választom.”
Szóval nem meglepő, hogy Isten úgy döntött,
megmutatja magát ezeknek a pásztoroknak.
Fiam, légy óvatos!
Veszélyes az égbolt.
Ne félj!
Hirdetek néktek nagy örömet, mely az egész népnek öröme lészen.
Három, kettő, egy.
Nyomj!
Képzeljük el az angyalok kórusát.
Kétlem, hogy csak egy aranyos kis dalt adtak elő.
Olyan mennyei lényekről beszélünk,
akik egyhangúlag imádják, dalolnak és ünneplik Jézust.
A Megváltó!
Igen, az Úr, a Messiás, ma megszületett néktek
Betlehemben, Dávid városában.
Ez pedig néktek a jele:
találtok egy kis gyermeket bepólyálva feküdni a jászolban.
Dicsőség a magasságos mennyekben.
És e földön békesség, és az emberekhez jó akarat!
Gyönyörű.
Akárcsak te.
Most olyan, mintha Isten odafent lenne, meg az angyalok is, mi pedig idelent.
De aztán hirtelen eltűnik az a bizonyos határ,
s az ég és a föld összeér.
Szerintem ez Krisztus megtestesülése.
A menny és a föld immár eggyé vált.
Mennünk kell.
Igen, Betlehembe kell mennünk. Nézzük meg, amit az Úr hírül adott nekünk!
József!
Salom!
Miben segíthetünk, fiam?
Salom!
Azt mondta, itt lesz.
Pontosan így.
Ki mondta, hogy itt lesz?
Az Úr angyala.
Sokan voltak.
Látnotok kellett volna.
Kérlek! Gyere közelebb, ha akarsz!
Talán éjféli kecskeárverést tartanak?
Semmi baj, Rája.
Szívesen látjuk őket.
Hát, ha az anyát nem zavarja...
Ne merjétek rátenni a koszos mancsaitokat!
És ne hangoskodjatok!
A Szentírás szerint, miután látták a kis Jézust,
ahogy azt az angyalok megjósolták,
a pásztorok mindenkinek elmondták, mi történt azon az éjjelen,
aki meghallgatta őket.
Már önmagában az a tény, hogy nem csupán egy,
hanem angyalok egész serege jelent meg
egyszerű pásztoroknak, nem császároknak vagy királyoknak,
sokat elárul arról, milyen királyságot akart építeni Isten.
Egy olyat,
ahol a hit és az alázat többet ér, mint a hatalom vagy a gazdagság.
Egy átfordított királyságot.
A PÁRTUS BIRODALOM
Több száz kilométerrel keletre
a háromkirályok is észrevettek egy új csillagot az égen.
Valószínűleg egy asztrológusokból álló vallási közösség voltak.
Megdöbbentek attól, amit az égen láttak.
Amikor az Evangélium a Bölcsekről beszél,
valójában zoroasztriánus papokra utal,
akik az ókori Perzsiából származtak.
Az álmok, az éjszakai égbolt
és a csillagok értelmezésében voltak jártasak.
Ezek alapján képesek voltak előre megjósolni vagy értelmezni a történéseket.
A háromkirályok égi jelként tekintettek az új csillagra,
amit talán az ősi próféciáik is igazolnak.
Egy jel, hogy végre eljött a Messiás.
Nem csak a zsidókért,
hanem mindenkiért.
Muszáj volt követniük a csillagot, bárhová is vezette őket.
Hajlandóak voltak hónapokig veszélyes terepen utazni,
hogy megtalálják a zsidók új királyát.
Isten fiát.
A vezérfényük pedig a betlehemi csillag volt.
A háromkirályoknak, kik keletről érkeztek,
nincsenek zsidó őseik.
Titokzatos keresők,
akik messziről érkeznek, hogy leboruljanak a király előtt.
Heródes királysága éles ellentétben állt a Mennyei Királysággal.
Káosz volt.
Félelem és bizalmatlanság vezette zavaros uralom.
Egy gonosz, halandó király, aki bármit megtesz
a hatalomért, amíg beteg teste bírja.
De Heródes ideje fogytán volt, és a sorsa megpecsételődött.
Heródes belső udvarában bonyolult helyzet alakult ki.
Féltékeny testvére, Salome,
meggyőzte a királyt, hogy Heródes kedvenc feleségének,
Mariamnénak viszonya volt Heródes ifjú nagybátyjával.
Ugyanakkor Salome arról is meggyőzte bátyját,
hogy a feltételezett szerelmesek összeesküvést szőttek ellene,
hogy megöljék és átvegyék a trónt.
A félelem és a paranoia által vezérelve
Heródes király elrendelte kedvenc feleségének kivégzését.
Szerelmem!
Egyesek szerint Mariamné maga vetett véget életének...
ami az őrület új szintjére emelte Heródest.
Heródes király emlékművet állíttatott királynőjének.
A Mariamné-torony is Heródes egyik újabb műemléke volt,
amelyet a zsidó nép kizsákmányolásával építtetett.
A Talmud szerint
Heródes egy kád mézben tartotta kedvenc felesége holttestét.
Úgy tűnik, Jézus egy sötét, elveszett királyságba született.
Talán azért jött a világra, hogy fényt vigyen a sötétségbe.
Hogy felemelje a bukott világot.
JERUZSÁLEM, JÚDEA FŐVÁROSA
Máriának és Józsefnek el kellett vinniük a fiukat Jeruzsálembe,
ami Betlehemtől alig nyolc kilométerre volt,
hogy bemutassák őt az Úr előtt a Szent Templomban,
ahogy azt Mózes törvénye előírta.
Mennyi ember!
A jeruzsálemi templom legendás.
Egy hatalmas építmény, amit a zsidók számára újítottak fel,
de nem az Úr iránti vallásos elhivatottságból.
Heródes király, a királyság egyik leggyűlöltebb embere,
saját dicsőségére nagymértékben kibővítette a lenyűgöző templomot.
A jeruzsálemi templom több hektárnyi udvarral bírt.
Nagy Heródes építkezéseiről volt híres.
A régi szokást követve, ha bizonyítani akarod a nagyságod,
látványos építkezésekbe fogsz.
Utat!
Azt mondtam, utat!
Ha Jeruzsálem ősi utcái beszélni tudnának...
Utat a királynak!
...képzeld el, miket mondanának.
Nagy Heródes aznap még nem tudta, hogy ki jár a királyságában.
Hamarosan ő lesz a legnagyobb fenyegetése,
az igazi Messiás.
A zsidó szokás szerint a fiúgyermek születése után 40 nappal
az anyának rituálisan meg kellett tisztulnia,
mielőtt a templomba menne áldozatot bemutatni.
Milyen gyönyörű hagyomány!
De a templomon kívül semmi sem szent.
Csak az üzlet.
Bocsánat, nem kérünk!
Hé! Várjon!
Hé, kaphatnék...
- Kaphatnék kettőt? - Igen.
A zsidók évezredeken át mutattak be áldozatot Isten oltáránál.
Hálából vagy bűneikért való vezeklésként.
Mária és József is ilyen volt.
Nem is sejtették, hogy fiukból egy napon élő áldozat lesz.
És hogy több ezer évnyi hagyomány örökre megváltozik.
Utat a királynak!
A Szentírás szerint Simeon derék és jámbor ember volt.
Utat!
Várta a Messiást, hogy megszabadítsa Izráelt
Heródes zsarnokságától és a Római Birodalom hatalmától.
Utat a királynak!
Az Úr megígérte az öregnek,
hogy nem hal meg addig, amíg nem találkozik a Messiással.
Ezért naponta elment a templomba, várva az ígéret beteljesülését.
Ha Simeonra gondolunk, ő csak várt,
remélt, és hittel tekintett előre.
Nem ingott meg a hitében.
Amikor eljött az idő, örvendezett.
Tudta, mit kell tennie.
Hiszen erre várt.
Salom!
A gyermek, a kisded!
Lelkem ujjong az örömtől!
Bizonyára ő a Messiás.
Salom!
Igen, őt keresi.
Megengedik... hogy megáldjam a gyermeket?
Megtiszteltetés lenne.
Felséges Uram,
most elbocsáthatod szolgádat békességben, ahogyan megígérted.
Mert megláttam üdvösségedet,
amelyet minden nép számára készítettél.
Világosságul a nemzetek megvilágosítására,
és néped, Izráel dicsőségére.
Ez a gyermek sokak bukására és felemelkedésére
rendeltetett Izráelben.
És Isten jeléül,
kinek sokan ellene mondanak.
S te lelkedet is általhatja az éles tőr,
hogy sok szív gondolatai nyilvánvalókká legyenek.
Simeon próféciája igazolja, hogy Mária,
mint Jézus anyja, erőteljes fájdalmat fog érezni.
Hiszen Isten Fiának küldetése szívszorító volt.
Feláldozta értünk a tökéletes életét.
De az Úr végig Máriával és fiával lesz.
Szemben a hagyományos ábrázolásokkal, ahol a Bölcsek is ott vannak
a pásztorok mellett Krisztus születésénél,
valójában csak később, körülbelül két évre rá érkeztek meg.
Azonban csak általánosságban tudjuk, honnan jöttek,
és milyen hosszú utat tettek meg,
az viszont biztos, hogy végül Jeruzsálemben kötöttek ki.
Úgy hitték, hogy a zsidók leendő királya
valahol a városban született, és valószínűleg a királyi család sarja.
A háromkirályok. Bölcsnek és fontosnak tartják őket.
Nem ésszerűtlen tehát, hogy Heródes király szívesen látja őket.
Nos, minek köszönhetem,
hogy ilyen előkelő vendégek tisztelték meg királyságomat?
Egyetlen céllal jöttünk.
Hol az újszülött?
A zsidók királya.
Láttuk csillagát felemelkedni.
Bemutatnánk hódolatunkat.
Azt hittük, itt van,
a palotájában.
Magával, a zsidók ideiglenes királyával.
Ideiglenes király?
Papok,
hol van megírva, hogy hol kell megszületnie a Messiásnak?
Betlehemben. Júdeában.
Távozhattok.
A háromkirályok azt hiszik, hogy mindenki ünnepelni fog,
hiszen jelentős dolog történt, megszületett egy király.
Nos, Heródes a király, aki biztos benne,
hogy nem született olyan gyermek, aki utána következne.
Attól tart, hogy jön valaki, aki átveszi a trónját.
Menjetek Betlehembe!
S szerezzetek pontos értesülést a gyermek felől!
Nincs messze innen.
Ha megtaláljátok, jelentsétek nekem,
hogy én is elmenjek és hódoljak neki.
Heródes eszeveszetten féltékeny volt, és ragaszkodott a hatalmához.
Cselhez folyamodott, hogy a napkeleti bölcsek elárulják,
hol található a gyermek,
Izráel új királya.
Azért akarta kideríteni, hogy megölhesse Jézus Krisztust.
Az őrült király a háromkirályok segítségével akarja megtalálni a picit.
A csillagok által Messiásnak kihirdetett áldott gyermeket.
Ha ez igaz, akkor Nagy Heródes hivatalosan is
azzá vált, aminek mindig is tartotta magát.
Szélhámossá.
Furcsa lehetett Máriának és Józsefnek elfogadni,
hogy vidám kisgyermekük valójában Isten Fia.
És hogy a hívők óriási utat tettek meg, hogy térdre boruljanak apró lábai előtt.
József, Mária, vendégeitek jöttek.
Az az elképzelés, hogy Jézus befogadja a kérőket,
akár kereszténynek, akár zsidónak tartják magukat,
olyan, mintha a háromkirályok is
a fényhez, az igazsághoz vonzódtak volna.
Mágnesként vonzotta őket a távolból, és odavezette őket,
hogy végül hódolatukat fejezzék ki, és imádják a királyt.
Gyerekként karácsonyi dalokat énekeltem a háromkirályok ajándékairól,
akiket mi napkeleti bölcseknek nevezünk.
Arany, tömjén és mirha.
Az aranyat ismertem.
És ennyi.
A tömjént és a mirhát nagyra tartották, mint füstölőt és illatszert.
Királyhoz méltó ajándéknak számítottak, és ritkaságnak Júdeában.
Gondoljunk bele, milyen lehetett két egyszerű
názáreti fiatalnak ilyen ajándékokat kapni.
Heródes megparancsolta a háromkirályoknak, hogy jelentsék, hol van az új király.
De egy angyal figyelmeztette őket álmukban,
hogy más úton térjenek haza,
és mindenáron kerüljék el az őrült királyt.
Heródes őrjöngött, mikor rájött, hogy a Bölcsek túljártak az eszén.
De a trónjára leselkedő fenyegetést nem hagyhatta annyiban.
A vezetői stílusához illően arra utasította katonáit,
hogy minden kisfiút öljenek meg Betlehemben és környékén.
Józsefet szintén meglátogatta egy angyal álmában.
Az Úr angyala így szólt: „Kelj föl, József!
Fogd a gyermeket és anyját, menekülj Egyiptomba.
S maradj ott, amíg nem szólok,
mert Heródes keresi a gyermeket, meg akarja ölni.”
A Szentírásban az áll, hogy az igazi harc
nem a test és a vér ellen folyik, hanem a gonosz spirituális ereje ellen.
Egy ilyen szörnyű tett elrendelése után jogos a kérdés:
vajon Heródest valami még hatalmasabb gonosz befolyásolta?
A gonoszság, amit Heródes védtelen,
ártatlan emberekkel szemben elkövetett,
jól mutatja, milyen messzire
képes elmenni az ember, ha enged a földi hatalomvágy csábításának.
Ez is bizonyítja, hogy nem Isten a gonosz forrása.
Hagyja érvényesülni, de csak azért, hogy abból nagyobb jó származzon.
Az, hogy Heródes megölette a kisfiúkat, fájdalmas tragédia volt,
mégis sokan vértanúként emlékeznek rájuk.
Ők is részesei Isten végső megváltásának,
így nem hiába haltak meg.
Megérkezik Heródes kivégzőosztaga, és senkit sem kímélnek.
Emberségnek semmi nyoma.
Nincs más, csak tiszta, hamisítatlan gonoszság.
És bizonyítékot gyűjtenek Heródesnek.
Vissza!
Mosze!
- Ráhel! - Ne!
Ne!
Ez egy szörnyű fejezet a történetben.
Emlékeztet, milyen kegyetlenné válhatunk,
ha a saját érdekünket és túlélésünket Isten akarata fölé helyezzük.
Az ősi írás szerint sírás hallatszott, és nagy zokogás.
Ráhel gyászol, kiengesztelhetetlen, hisz elveszítette gyermekeit.
Nincs is annál fájdalmasabb a világon, mint amikor egy szülő elveszíti gyermekét.
De szerencsére...
nem így ér véget a történet.
Az angyal figyelmeztetése megmentette a fiatal Jézus életét.
Ám sokan meghaltak Heródes parancsára.
Végeztünk.
Uram.
Végül a gonosz a gazdája ellen fordult,
és lassacskán testestül-lelkestül felemésztette Heródest.
Heródes állítólag nagyon szenvedett.
Miért nem mondtad el?
Állítólag kísérteteket látva bolyongott.
Mindenki látta, hogy nem beszámítható,
olyannyira, hogy megpróbálta megölni magát.
Heródes súlyos erkölcsi gonosztetteket követett el.
Mindez egyetlen dologról szólt: a hatalomról.
Egy visszataszító történelmi alak.
Néha úgy érezzük, az első karácsony történetének
szomorúságában nincs semmi igazság.
Minden a hatalomról és annak érvényesítéséről szól,
de a karácsony története
egy nagyobb ívű történet kezdete: a gyógyulásé, a csodáké és a nagy örömé.
Mária, József és a fiatal Jézus Egyiptomba menekültek,
ahol egy ideig békességben éltek.
Heródes halála után ismét megjelent Józsefnek egy angyal,
és közölte, hogy biztonságos hazatérni.
Végül a család visszatért oda,
ahol a történetünk kezdődött, Názáretbe.
Ott Jézus ugyanúgy nőtt fel, ahogy mindannyian, fokozatosan.
Az apja ácsmesterségre tanította, de ezen kívül a Szentírás
nagyon kevés bepillantást enged a család életébe.
De mint minden jó szülő, Mária és József is meghozták
a szükséges áldozatokat, hogy felneveljék és megóvják őt.
Bár Jézus gyermekkoráról keveset tudunk,
felnőttkori tanításairól annyi írás maradt fenn,
hogy egy emberöltő is kevés lenne mindet megismerni.
Ahogy Simeon megjövendölte,
Mária lelke meghasadt, amikor látta, hogy fiát, Jézust,
a rómaiak keresztre feszítették, olyan bűnökért, amiket el sem követett.
Egy barlangba vitték,
ami talán hasonlított ahhoz, amelyben született.
De sokan úgy vélik, köztük én is, hogy nem sokáig maradt a barlangban.
Feltámadt a halálból, és megmentette azokat, akik hittek benne.
Jézus tanításai megváltoztatták a világot.
Követőit idővel „Krisztus követőinek” vagy keresztényeknek nevezték.
Noha az őskeresztényeket súlyos üldözések sújtották,
idővel még Róma is keresztény birodalommá alakult.
És Jézus követői valahogy képesek voltak
eljuttatni tanítását a világ több mint 200 országába.
Jézus arra tanított minket, hogy szeressük a másikat,
bocsássunk meg, törődjünk a szegényekkel,
támogassuk a rászorulókat, és éljünk alázattal és kedvességgel.
A dalok, a díszcsomagolás
és a fa tetején lévő csillagok mögött szerintem ez a karácsony valódi üzenete.
Kellemes karácsonyt!
A feliratot fordította: Kocsis Bence János